Taučių geležinkelio tiltas

Taučių geležinkelio tiltas – geležinkelio tiltas per Žižmos dešinįjį intaką Upyną, Šiaulių rajono savivaldybėje, Raudėnų seniūnijoje, Taučių kaime.Lankytinos vietos. Taučių geležinkelio tiltas siauliurajonas.lt Vienkelis tiltas stovi linijos Vilnius–Klaipėda 247,964 kilometre, 1,2 km į pietus nuo kelio , 5 km į pietryčius nuo Raudėnų.

Išsaugotos autentiškos tarpukario statybos tilto metalinės ir mūro konstrukcijos, statinio tūrinė–erdvinė kompozicija. Tiltas paskelbtas regioninės reikšmės technikos paminklu, atspindinčiu tarpukario geležinkelių statybos raidą Lietuvoje, 2003 m. įrašytas į Kultūros vertybių registrą.

Aplink tiltą plyti lygus reljefas. Vieno tarpsnio metalinis tiltas atremtas į du tašytų akmenų blokų mūro ramtus su atramomis guoliams. Tiltą puošia profiliuoti ramtų karnizai, suformuoti iš akmeninių blokų. 

Perdangą sudaro 2 m aukščio šoninės plieninės sijos su standumo briaunomis, su apačioje pritvirtintomis išilginėmis ir skersinėmis sijomis, ant kurių įrengtas betoninis paklotas su pabėgiais su bėgiais. Tai retai pasitaikančių konstrukcijų pavyzdys, kai vėžė praeina aukštų plieninių sijų viduriu. Ankstesnė konstrukcija buvo sutvirtinta kniedėmis, vėliau pakeista į naują, sutvirtintą varžtais.

 Istorija 

Tiltas Taučiuose pastatytas 1925 m., kai 1924–1926 m. buvo nutiesta Kužių–Telšių geležinkelio linija.Plungės geležinkelio linijai – 90 metų laikrastisplunge.lt 2022-11-04  

2024 m. spalio 14–20 d. atliktas tilto kapitalinis remontas.Centrinis viešųjų pirkimų portalas. Skelbimas apie pirkimą eviesiejipirkimai.lt Tiltas buvo pakeltas siekiant, jog būtų pakeisti atraminiai guoliai ir išbetonuoti nauji atramos taškai guoliams, dėl to traukinių eismas šiuo ruožu savaitei sustabdytas. Remonto darbų metu atliktas pabėgių keitimas, gelžbetoninių plokščių įrengimas, krantinių atramų fasado atnaujinimas, sankasos šlaitų ties krantinės atramomis sutvarkymas, prie tilto esančios upės vagos išvalymas ir sutvirtinimas ir kiti darbai, kurie leistų tilto tarnavimo laiką pratęsti dar iki 50 metų.Dėl Taučių geležinkelio tilto remonto savaitę nevyks traukinių eismas maršrutu Vilnius–Klaipėda. Ltg.lt (tikrinta 2024-10-14).

 Šaltiniai 

Kategorija:Lietuvos sijiniai tiltai
Kategorija:Šiaulių rajono tiltai
Kategorija:Šiaulių rajono paveldas
Kategorija:Lietuvos kultūros vertybės: geležinkelio tiltai
Kategorija:Geležinkelio tiltai Lietuvoje